Dèwi Maérah iku salah sijiné paraga wayang. Dhèwèké garwané Prabu Basudéwa, raja nagara Mandura. Sawijining dina, Basudéwa mbebedhag (mbeburu) ing alas. Ing kono, Basudéwa gawé jaring kanggo mikut kéwan. Kocap kacarita, Prabu Gorawangsa, raja nagara Bombawirayang, ngerti yèn Basudéwa lagi lunga. Dhèwèke mlebu ing kraton Mandura lan salin rupa dadi Basudèwa. Ora dinyana, jebul Gorawangsa kepéngin nggoda Dèwi Maérah. Amarga ora ngerti, Dèwi Maérah nglagati katresnan lan andum asmara.